Francisco Martos Francisco Javier "Javi" Martos Espigares (Alamedilla, 4 ta' Jannar 1984) huwa futboler Spanjol li jilgħab bħala difensur lemini mal-klabb tal-Ewwel Diviżjoni Belġjana Charleroi. Imwieled ġewwa Alamedilla, Granada, Martos qatta għaxar snin sħaħ fl-akkademja ta' Barcelona, iżda irrappreżenta biss lit-Tim Ċ. Fl-20 ta' Mejju 2006 hu lagħab l-ewwel u l-unika logħba tiegħu fil-La Liga, meta daħal bħala sostitut minflok Andrea Orlandi fit-tieni taqsima fit-telfa ta' 1–3 kontra Athletic Bilbao fl-Estadio San Mamés, il-post fejn ġie issiġillat ir-rebħ tal-kampjonat. Martos qatta perjodu qasir mal-klabb Bulgaru ta' CSKA Sofia wara li rilaxxat mill-"Blaugrana", qabel ma kompla l-karriera tiegħu fil-futbol dilettantesk, l-ewwel ma' Girona imbagħad ma' Atlético Malagueño. Fis-sajf tal-2008 huwa ssieħeb ma' Iraklis Thessaloniki, fejn mal-ewwel sab postu mal-ewwel ħdax u għen lit-tim għall-għaxar post fil-klassifika tas-Super League għal sentejn konsekuttivament. Fix-xitwa tal-2011 iffirma kuntratt ma' Charleroi fil-Belġju. Huwa kellu jsofri relegazzjoni mill-Ewwel Diviżjoni, iżda kiseb il-promozzjoni mal-ewwel staġun sħiħ tiegħu.